Publication: Magyar Közlöny
Issue: MK-1998-26 (Year: 1998, Number: 26)
Era: 1990-2004
Section: alapján az Állami Privatizációs és Vagyonkezelő Részvénytársaság 1076/1995. (VIII. 8.) Korm. határozat mellékleteként kiadott Szervezeti és Működési Szabályzatát
Paragraph Index: 852

7. Környezetvédelmi tevékenységhez kapcsolódó feladatok, amelyeket az önálló szervezeti egységként működő környezetvédelmi igazgatóság útján lát el: 7.1. felelős az ÁPV Rt. hatáskörébe tartozó ügyekben a környezetvédelmi szempontok érvényesítéséért; 7.2. a Környezetvédelmi és Területfejlesztési Minisztériummal egyeztetett társaságok tekintetében gondoskodik a környezetvédelmi auditálás elvégeztetéséről, valamint a pályázati felhívásokkal kapcsolatos környezetvédelmi követelmények kidolgozásáról, értékeléséről, továbbá megszervezi a környezet-(természet-, és műemlék-)védelmi adatok gyűjtését; 7.3. a Környezetvédelmi és Területfejlesztési Minisztériummal együttműködve javaslatot tesz az ÁPV Rt. által vállalandó környezetvédelmi garanciák tartalmára, közreműködik azok szerződéses kidolgozásában, és figyelemmel kíséri a célirányos felhasználást; 7.4. összehangolja a tulajdonosi és a környezetvédelmi érdekeket.

Source: https://magyarkozlony.hu/hivatalos-lapok/be993000aa429985bc0634c77f5df345506bec3f/dokumentumok/8ce26d886e0c8a3c24fa9d4f795786119d3007a6/letoltes